«Արմենիա» հեռուստաընկերությանը Սերժ Սարգսյանի տված հարցազրույցը չափազանց հետաքրքիր ու կարևոր ազդակներ էր իր մեջ պարունակում, որոնք առանձին ու համակողմանի վերլուծության կարիք են զգում։ Բայց մինչ այդ ազդակների մասին խոսելը ուշադրություն դարձնենք առաջին հայացքից երկրոդական թվացող, բայց իրականում կարևոր փաստի վրա։ Սերժ Սարգսյանի հարցազրույցից բացի երեկ տեղի ունեցավ նաև ՌԴ նախագահ Վլադիմիր Պուտինի մամուլի խոշոր ասուլիսը։ Պուտինին հարցեր տալու համար հավատարմագրվել էին ռեկորդային թվով լրագրողներ՝ 1640 հոգի, իսկ Սարգսյանը հարցազրույց է տալիս ընդամենը մեկ լրատվամիջոցի։ Սա իհարկե ողջունելի պրակտիկա չէ և փաստում է Սերժ Սարգսյանի անվստահության հանգամանքի մասին, այսինքն՝ ամենայն հավանականությամբ, նա կարծում է, թե չի կարողանա ադեկվատ պատասխաններ գտնել առավել անկաշկանդ լրատվամիջոցների տված սուր հարցերին։